9 avgust kuni Madridning “Real” klubi Osloda Norvegiyaning “Volerenga” jamoasi bilan o‘rtoqlik uchrashuvi o‘tkazdi. Uchrashuv o‘rtoqlik maqomini olgan o‘yin bo‘lgani sabab “qaymoqranglilar” ustozi tarkibdagi deyarli barcha futbolchilarni sinab ko‘rdi. Ammo yakunda hisob ochilmadi va nursiz durang qayd etildi. Jamoa bundan oldingi o‘yinda, Audi Cup turniri finalida "Bavariya"dan 0:1 hisobida mag‘lub bo‘lgandi. Shu tariqa, "Real" futbolchilari 2011 yildan buyon ilk marta qatorasiga 2 o‘yinda gol ura olmadi. Oxirgi marta jamoa Joze Mourino boshqaruvida Ispaniya chempionatining ketma-ket 2 o‘yinida maydonni golsiz tark etishgandi. Avvaliga "Levante"dan 0:1 hisobidagi mag‘lubiyatga uchralgan, keyingi turda esa safarda "Rasing" bilan o‘yinda hisob ochilmagandi. Ma’lumot uchun, "Real" mavsumoldi yig‘inlari doirasidagi oxirgi o‘yinini 18 avgust kuni Santyago Bernabeu Kubogi uchun "Galatasaroy"ga qarshi o‘tkazadi.